stanford-oval/wikipedia huggingface dataset:
Frans Hanhisalo

Frans Herman Hanhisalo (11. toukokuuta 1893 Lohtaja – 30. toukokuuta 1935 Lohtaja) oli suomalainen maanviljelijä ja maalaisliiton kansanedustaja.
Hanhisalon vanhemmat olivat maanviljelijä Juho Hanhisalo ja Maria Sofia Anttiroiko. Hän kävi kansakoulun ja toimi maanviljelijänä Lohtajalla vuoteen 1925 saakka. Hanhisalo oli myös raittiuspuhujana ja Kokkolan raittiuspiirin sihteerinä. Hän oli Keskipohjanmaa -lehdessä vastaavana toimittajana 1917 ja lehden avustajana 1917–1930.
Hanhisalo oli kansanedustajana 1919–1921 edustaen Vaasan läänin pohjoista vaalipiiriä. Hän sai vapautuksen edustajantoimesta 25. narraskuuta 1921 sairauden takia ja hänen tilalleen eduskuntaan tuli maalaisliiton Jalo Lahdensuo.
Hanhisalo teki vuonna 1916 aloitteen kunnallisen kirjaston perustamisesta Lohtajalle. Hän kouluttautui myös kirjastonhoitajaksi ja uusi kunnallinen kantakirjasto avattiin Lohtajan kunnantalolla vuonna 1917.
Frans Hanhisalo oli naimisissa vuodesta 1921 Lempi Lahja Venojan kanssa.
Teoksia

Nuorisoseurat ja kieltolaki. Suomen nuorison liiton esitelmiä n:o 21. Edistysseurojen Kustannus Oy, Helsinki 1920
Formula Renault West European Cup

Formula Renault West European Cup oli Länsi-Euroopassa (Ranskassa) ajettava formulasarja. Sarja perustettiin vuonna 2008 korvaamaan vanha Ranskan Formula Renault-sarja. Sarjassa ajettiin Tatuusin valmistamilla autoilla ja Renaultin moottoreilla. Sarjan mestaruuden voittivat Daniel Ricciardo ja Albert Costa. Sarja lopetettiin vuonna 2010.
Formula Renault Alps

Formula Renault Alps (tunnettu aiemmin nimellä Formula Renault Middle European Cup ja Sveitsin Formula Renault) oli Keski-Euroopassa ajettava formulasarja. Sarja perustettiin vuonna 2002 Sveitsin Formula Renault -nimellä. Vuonna 2010 sarjan nimi oli Formula Renault Middle European Cup. Vuonna 2011 sarjan nimeksi tuli Formula Renault Alps ja siihen yhdistettiin Sveitsin ja Italian Formula Renault-sarjat. Sarjassa ajettiin Tatuusin valmistamilla autoilla, Michelinin renkailla ja Renaultin moottoreilla. Sarjan mestaruuden voittivat Thomas Conrad, Manuel Benz, Nicolas Maulini, Ralph Meichtry, Jonathan Hirschi, Adam Kout, Christopher Zanella, Nico Müller, Zoël Amberg,Javier Tarancón, Daniil Kvjat, Antonio Fuoco, Nyck de Vries ja Jack Aitken. Jenzer Motorsport on voittanut sarjan mestaruuden neljä kertaa vuosina 2007-2010. Sarja lakkautettiin vuoden 2015 päätteeksi.
Formis

| Formis> Φόρμις.Henkilötiedot |
| --- | --- |
Syntynyt: 500-luku eaa. Mainalos, Arkadia
Kuollut: 400-luku eaa.
Ammatti:  sotilas, näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  antiikki
Tyylilajit:  komedia
Aiheesta muualla
Löydä lisää kirjailijoitaKirjallisuuden teemasivulta
Formis (m.kreik. Φόρμις, lat. Phormis), joskus myös Formos (m.kreik. Φόρμος, lat. Phormus) (toimi 400-luvun eaa. alkupuolella) oli antiikin kreikkalainen sotilas ja komediakirjailija, joka edusti doorilaista komediaa.
Elämä

Formis oli kotoisin Arkadian Mainaloksesta. Sieltä hän muutti Sisiliaan ja päätyi tyranni Gelonin lähipiiriin opettaen tämän lapsia. Formis toimi sotilaana Syrakusassa sekä Gelonin että tämän veljen Hieronin alaisuudessa, joka seurasi tyrannina vuonna 478 eaa. Kiitokseksi sotavoitoistaan hän omisti votiivilahjoja Zeukselle Olympiaan ja Apollonille Delfoihin. Pausaniaan mukaan ensin mainittu koostui vaununajajasta ja kahdesta hevosesta. Pausanias kuvaa myös syrakusalaisen Lykortaan pystyttämän patsaan, joka esitti Formista taistelemassa.
Sotilas Formista pidetään yleensä samana henkilönä kuin komediakirjailija, jonka Aristoteles liitti doorilaisen komedian alullepanijoihin kuuluneeseen Epikharmokseen, vaikka joskus tämä on myös kyseenalaistettu.
Näytelmät

Suda laittaa komediakirjailija Formiin nimiin kahdeksan komediaa. Nimien perusteella ne käsittelivät Epikharmoksen komedioiden tavoin mytologisia aiheita. Formiin sanotaan olleen ensimmäinen, joka varusti näyttelijät nilkkoihin asti ulottuneilla kaavuilla sekä koristi näyttämön purppuralla värjätyillä nahoilla.
Formiin komediat olivat:
Admetos (Ἄδμητος, Admētos)
Alkinus (Ἀλκίνους, Alkinūs)
Alkyones (Ἀλκυόνες)
Atalante (Ἀταλάντη, Atalantē)
Hevonen (Ἵππος, Hippos)
Kefeus (Κηφεὺς, Kēfeus) tai Kefalaia (Κεφάλαια)
Perseus (Περσεύς)
Troijan tuhoaminen (Ἰλίου πόρθησις, Iliū porthēsis)
Basingstoke

| Basingstoke |
| --- | --- |
 Basingstoken entisessä kaupungintalossa toimii nykyään Willis Museum.
 fiBasingstoke 
 51°15′47″N, 1°05′10″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Hampshire
Kaupunkipiiri:  Basingstoke ja Deane
Maantiede
Kokonaispinta-ala:  30 km²
Väestö
Väkiluku (2021):  117 000
Väestötiheys:  3 942 as./km²
 www.basingstoke.gov.uk 
Basingstoke on noin 117 000 asukkaan kaupunki Hampshiren muodollisessa kreivikunnassa Etelä-Englannissa. Hallinnollisesti se toimii Basingstoken ja Deanen kaupunkipiirin keskuspaikkana eikä sillä ole kunnallista itsehallintoa (unparished area). Lähimpiä suuria kaupunkeja ovat Reading (23 km koilliseen), Farnborough (23 km itään), Winchester (27 km lounaaseen) ja Andover (28 km länteen).
Basingstoken keskustasta saa alkunsa 45 kilometriä pitkä Thamesin sivujoki Loddon, joka on ohjattu virtaamaan Festival Place -ostoskeskuksen alapuolitse tunnelia pitkin.
Kirjailija Jane Austen syntyi vuonna 1775 läheisessä Steventonin kylässä ja kävi usein tanssiaisissa Basingstokessa. Hänen muistokseen pystytettiin vuonna 2017 pronssipatsas kaupungin torille Willis Museumin edustalle.
Aiheesta muualla

Kuvia tai muita tiedostoja aiheesta Basingstoke Wikimedia Commonsissa
Arkkienkeli Mikaelin kirkko (n. 1510).
Jane Austenin patsas Basingstoken keskustassa (2017).
Bergroth

Bergroth on tai on ollut  muun muassa seuraavien henkilöiden sukunimi:
Adiel Bergroth (1848–1905), pappi, rehtori ja valtiopäivämies, Frans Henrik Bergrothin poika
Aina Bergroth (s. 1975), kirjailija
Anna Inkeri Relander, o.s. Bergroth (1888–1945), kirjailija ja suomentaja, Adiel Bergrothin tytär
Carl-Martin Bergroth (1892–1986), sotilas, yrittäjä ja yritysjohtaja, kauppaneuvos
Edvin Bergroth (1836–1917), yritysjohtaja, valtiopäivämies
Elis Bergroth (1854–1906), merimiespappi
Ernst Evald Bergroth (1857–1925), lääkäri ja hyönteistutkija, Julius Efraim Bergrothin poika
Eva Hirn, o.s. Bergroth (1877–1948), kirjailija, Adiel Bergrothin tytär
Fanny Söderström, o.s. Bergroth (1868–1937), opettaja ja koulunjohtaja, Frans Henrik Bergrothin tytär
Frans Henrik Bergroth (1817–1881), pappi ja valtiopäivämies
Hugo Bergroth (1866–1937), ruotsin kielen lehtori ja professori, Julius Efraim Bergrothin poika
Jannika Wirtanen, o.s. Bergroth (s. 1985), laulaja
Julius Efraim Bergroth (1819–1876), opettaja, rehtori ja kouluhallituksen ylitarkastaja
Kaarlo Kalliala ent. Bergroth (1900–1972), vakuutusylituomari
K. J. Kalliala,  ent. Bergroth (1891–1970), pankinjohtaja
Karl Edvard Fritjof Bergroth (1845–1920), suomalainen kirkkoherra ja rovasti
Kersti Bergroth (1886–1975), kirjailija, Adiel Bergrothin tytär
Rolf Bergroth (1909–1995), pianisti
Tom C. Bergroth (s. 1951), suomalainen museomies ja kirjailija
Waldemar Bergroth (1852–1928), kansanedustaja
Zaida Bergroth (s. 1977), elokuvaohjaaja.
Banco Ambrosiano

Roberto Calvi.
Banco Ambrosiano oli italialainen pankki, jonka toiminta kaatui 1982. Pankin epäonnistumisen keskeisinä tekijöinä olivat pankin puheenjohtaja Roberto Calvi ja hänen jäsenyytensä laittomassa vapaamuurariloosi P2:ssa. Calvista usein käytettiin nimitystä 'Jumalan pankkiiri' ("God's Banker") hänen läheisten yhteyksiensä vuoksi Vatikaaniin. Calvi löydettiin kuolleena hirttosilmukassa Blackfriars Bridge-sillalla Lontoossa kesäkuussa 1982.
Pankin nimi tulee katolisesta pyhimys Ambrosiuksesta.
Vatikaanin pankki oli Banco Ambrosianon pääosakkeenomistaja, ja paavi Johannes Paavali I:n kuolema 1978 on eri salaliittoteorioissa liitetty Ambrosiano-skandaaliin. David Yallopin In God's Name (1984) -kirjassa esittämässä teoriassa Banco Ambrosianon johtaja Roberto Calvi oli yksi kuudesta paavin salamurhaan osallistuneesta henkilöstä.
Vatikaanin pankin ja Banco Ambrosianon kytköksestä muodostui myös yksi alajuonista Francis Ford Coppolan vuonna 1990 julkaistuun elokuvaan Kummisetä III. Vatikaanin pankkia syytettiin myös contrien ja Puolan Solidaarisuus-liikkeen tukemisesta Banco Ambrosianon kautta.
Vuonna 1978 Italian keskuspankki teki raportin Banco Ambrosianosta, ja se johti rikostutkintaan. Pian sen jälkeen kuitenkin vasemmistoterroristiryhmä tappoi asiaa tutkineen Alessandrinin. Myös Italian pankin Banco Ambrosianoa tutkivan virkailijan Mario Sarcinellin tutkimuksille tuli loppu hänen joutuessaan vankilaan. Syytteet paljastivat myöhemmin aiheettomiksi.
Vuonna 1981 poliisi teki ratsian vapaamuurariloosi P2:n toimistoon saadakseen kiinni Licio Gellin, ja he löysivät lisätoditeita Roberto Calvia vastaan. Calvi joutui oikeuteen ja tuomittiin 4 vuodeksi vankeuteen. Kuitenkin hän pääsi vapaalle jalalle ja piti asemansa pankissa.
Vuonna 1982 Calvi pakeni maasta väärän passin turvin, ja Italian keskuspankki otti pankin haltuunsa. Calvin sihteeri hyppäsi ikkunasta menettäen henkensä. Calvi löytyi myöhemmin hirtettynä Lontoosta.
Huhtikuussa 1992 tuomittiin Milanon oikeudessa 33 henkilöä petoksista liittyen Banco Ambrosianon toiminnan romahdukseen.
Clearstream-skandaali

Banco Ambrosiano on myös liitetty Clearstream-skandaaliin. Clearstreamin 48-vuotias johtaja Gérard Soisson löydettiin yllättäen kuolleena kaksi kuukautta ennen Banco Ambrosianon skandaalin tuloa julkisuuteen. Clearstreamistä toukokuussa 1983 erotettu Ernest Backes, joka oli Clearstreamin johtavia henkilöitä, on sanonut, että hänet erotettiin, koska hän tiesi liikaa Banco Ambrosiano -skandaalista.
BE (Beady Eyen albumi)

| BE Beady Eye |
| --- | --- | --- |

Studioalbumin tiedot
 Äänitetty : marraskuu 2012 – maaliskuu 2013
 Julkaistu: 10. kesäkuuta 2013
 Tuottaja(t): Dave Sitek
 Tyylilaji: rock
 Kesto: 49.09
 Levy-yhtiö: Beady Eye Records, Columbia
Beady Eyen muut julkaisut
| Different Gear, Still Speeding 2011 | BE 2013 |   |
Singlet albumilta BE
 ”Second Bite of the Apple” Julkaistu: 29. huhtikuuta 2013  ”Shine a Light / The World's Not Set in Stone” Julkaistu: 19. elokuuta 2013  ”Soul Love / Iz Rite” Julkaistu: 25. marraskuuta 2013
BE on englantilaisen rock-yhtyeen Beady Eyen toinen studioalbumi. Se julkaistiin Isossa-Britanniassa 10. kesäkuuta 2013.
Kappaleet

Flick of the Finger – 3.46
Soul Love – 5.10
Face the Crowd – 4.00
Second Bite of the Apple – 3.28
Soon Come Tomorrow – 4.58
Iz Rite – 3.26
I'm Just Saying – 3.45
Don't Brother Me – 7.30
Shine a Light – 5.04
Ballroom Figured – 3.31
Start Anew – 4.29
Kappaleet > Tupla LP:n bonuskappaleet

Dreaming of Some Space – 1.51
The World's Not Set in Stone – 4.46
Back After the Break – 4.09
Kappaleet > Deluxe version bonuskappaleet

Dreaming of Some Space – 1.51
The World's Not Set in Stone – 4.46
Back After the Break – 4.09
Off at the Next Exit – 3.36
Kappaleet > Japanin bonuskappaleet

Girls in Uniform – 1.51
Evil Eye – 5.01
Kokoonpano

Liam Gallagher – laulu, tamburiini, kitara
Gem Archer – kitara, kosketinsoitin, taustalaulu
Andy Bell – kitara, kosketinsoitin, taustalaulu
Chris Sharrock – rummut, lyömäsoittimet
Jay Mehler – bassokitara
Dave Sitek – tuottaja
Arviot

Allmusic:
Aiheesta muualla

BE discogs.com -sivustolla
Formula Renault Northern European Cup

Formula Renault 2.0 Northern European Cup (lyhennettynä Formula Renault NEC) on Pohjois-Euroopassa ajettava formulasarja. Sarja perustettiin vuonna 2006 ja siihen yhdistettiin Saksan ja Hollannin Formula Renault-sarjat. Sarjassa ajetaan Tatuusin valmistamilla autoilla ja Michelinin renkailla. Pisteitä jaetaan 20 parhaalle järjestyksessä 30, 24, 20, 17, 16, 15... aina 1 asti. Sarjan mestaruuden ovat voittaneet Filipe Albuquerque, Frank Kechele, Valtteri Bottas, António Félix da Costa, Ludwig Ghidi, Carlos Sainz Jr., Jake Dennis, Matt Parry, Ben Barnicoat, Louis Delétraz ja Lando Norris.
Aiheesta muualla

necup.com
Frogwares

| Frogwares |
| --- | --- |
Perustettu:  2000
Toimiala:  videopeliteollisuus
Tuotteet:  videopelit
Kotisivu:  frogwares.com
Infobox OKVirheellinen NIMI-arvo: 
Frogwares on vuonna 2000 perustettu pelitalo, joka on perustettu Kiovassa Ukrainassa. Yhtiöllä on toimipiste myös Dublinissa Irlannissa ja sillä on ollut toimipiste myös Pariisissa Ranskassa.
Historia

Marraskuussa 2021 studio julkaisi Sherlock Holmes: Chapter One -pelin PlayStation 5, Windows ja Xbox Series X/S -alustoille.
Joulukuussa 2021 studio kertoi viivästyksestä Sherlock Holmes: Chapter One -pelin julkaisussa PlayStation 4 ja Xbox One alustoille ja se on lykätty vuoden 2022 ensimmäiselle neljännekselle. Myöhemmin kerrottiin, että Xbox One -versio pelistä on peruutettu.
Venäjän hyökättyä Ukrainaan helmikuussa 2022 studio on pysynyt osittain toiminnassa kumppaneiden ja etätyössä olevien työntekijöiden ansiosta. Osa työntekijöistä on siirtynyt vapaaehtoisiksi humanitaarisiin tehtäviin ja osa on liittynyt puolustusvoimiin loppujen työskennellessä turvallisista paikoista ympäri maata. Studio jatkaa palkkojen maksuja ja on julkaissut ensimmäisen lisäsisällön nimeltä M For Mystery peliin Sherlock Holmes: Chapter One  maaliskuussa 2022.
Pelit

Sherlock Holmes: The Mystery of the Mummy (2002)
Journey to the Center of the Earth (2003)
Sherlock Holmes: The Case of the Silver Earring (2004)
80 Days (2005)
Sherlock Holmes: The Awakened (2007)
Sherlock Holmes vs. Arsène Lupin (2007)
Dracula: Origin (2008)
Sherlock Holmes vs. Jack the Ripper (2009)
World of Battles: Morningstar (2011)
The Testament of Sherlock Holmes (2012)
Magrunner: Dark Pulse (2013)
Sherlock Holmes: Crimes and Punishments (2014)
Sherlock Holmes: The Devil's Daughter (2016)
The Sinking City (2019)
Sherlock Holmes: Chapter One (2021)
Sherlock Holmes: The Awakened (2023)
Kiistat

Yhtiö ajautui lakikiistaan Naconin kanssa The Sinking City -pelistä: Frogwaresin mukaan Nacon rikkoi pelin lisensointisopimusta ja oli velkaa Frogwaresille noin miljoona euroa.
Frogwares oli The Sinking City PlayStation 5 -version kehittäjä ja julkaisija, mutta ei PlayStation 4 -version.
Kiistan päätteeksi Frogwaresista tuli pelin ainoa julkaisija ja aikoo julkaista pelistä uuden version, jossa on korjauksia ja muita parannuksia.
Aiheesta muualla

Profiili MobyGamesissä (englanniksi)
Benetton B186
Tulokset kilpailuittain

Lihavoidut kohdat tarkoittavat paalupaikkaa, kursivoidut kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1986 | Benetton | BMW 4 T | P |  | BRA | ESP | SMR | MON | BEL | CAN | USE | FRA | GBR | GER | HUN | AUT | ITA | POR | MEX | AUS | 19 | 6. |
| 1986 | Benetton | BMW 4 T | P |   Teo Fabi | 10 | 5 | Kesk. | Kesk. | 7 | Kesk. | Kesk. | Kesk. | Kesk. | Kesk. | Kesk. | Kesk. | Kesk. | 8 | Kesk. | 10 | 19 | 6. |
| 1986 | Benetton | BMW 4 T | P |   Gerhard Berger | 6 | 6 | 3 | Kesk. | 10 | Kesk. | Kesk. | Kesk. | Kesk. | 10 | Kesk. | 7 | 5 | Kesk. | 1 | Kesk. | 19 | 6. |
Aiheesta muualla & lähteet

Benetton B186 - The Formula One DataBase (Arkistoitu – Internet Archive)
Benetton B186 - ChicaneF1
Benetton FormulaFormula 1 -autot
B186
B187
B188
B189
B189B
B190
B190B
B191
B191B
B192
B193
B193B
B194
B195
B196
B197
B198
B199
B200
B201
Autot, jotka kilpailivat Formula 1 -kaudella 1986
Williams FW11
McLaren MP4/2
Lotus 98T
Ferrari F1/86
Ligier JS27
Benetton B186
Tyrrell 014
Tyrrell 015
Lola THL1
Lola THL2
Brabham BT54
Brabham BT55
Arrows A8
Arrows A9
Zakspeed 861
Osella FA1F
Osella FA1G
Osella FA1H
AGS JH21C
Minardi M185B
Minardi M186
Black Mesa (Oklahoma)

Black Mesa, New Mexico.
Black Mesan korkein kohta Oklahoman puolella.
Black Mesa on 1 737 metriä korkea pöytävuori Yhdysvalloissa, joka sijoittuu kolmen osavaltion alueelle (Colorado, New Mexico ja Oklahoma). Black Mesa on saanut nimensä mustan laavan kerroksesta, joka peitti sen noin 30 miljoonaa vuotta sitten.
Alue on luonnonsuojelualuetta ja sieltä tavataan 31 harvinaista eliö​​lajia, niistä on 23 kasveja ja kahdeksan eläinlajia.
Populaarikulttuurissa

Half-Life-peli ja sen lisäosat Opposing Force ja Blue Shift sijoittuvat Black Mesan tutkimuslaitokseen. Lisäksi Black Mesa-niminen peli sijoittuu samaiseen laitokseen.
Aiheesta muualla

Black Mesa (Arkistoitu – Internet Archive) (englanniksi)
Fritz Stiedry

Fritz Stiedry
Fritz Stiedry (11. lokakuuta 1883 Wien, Itävalta – 8. elokuuta 1968 Zürich, Sveitsi) oli kapellimestari. Hän opiskeli konservatoriossa ja luki samalla oikeustiedettä, josta hän sai tohtorin arvon Wienin yliopistossa. Hänen musiikilliset kykynsä herättivät Gustav Mahlerin huomion, ja hän alkoi saada nimityksiä tämän suosituksista. Vuosina 1914–23 Stiedry oli ensimmäinen kapellimestari oopperassa Berliinissä. Hän ohjasi oopperaa myös Wienissä. Hän johti Kurt Weillin Die Bürgschaft -oopperan kantaesityksen vuonna 1932. Natsien noustua valtaan Stiedry lähti Neuvostoliittoon, jossa hän toimi Leningradin filharmonisen orkesterin musiikillisena johtajana neljän vuoden ajan. Hän työskenteli myös Moskovassa. Vuonna 1937 Stiedry poistui Neuvostoliitosta ja asettui pysyvästi Yhdysvaltoihin.
Vuonna 1938 Stiedrysta tuli New Friends of Music Orchestran kapellimestari New Yorkissa. Hän debytoi Metropolitan-oopperassa 15. marraskuuta 1946 johtaen Siegfriedin esityksen. Hän työskenteli Metropolitan-oopperassa yli kymmenen vuoden ajan. Lisäksi hän oli kapellimestarina Chicagon oopperassa ja Glyndebournen festivaalilla. Oopperan ohella Stiedry johti muun muassa J. S. Bachin musiikkia, Haydnin sinfonioita, W. A. Mozartin konserttoja ja sinfonioita sekä Arnold Schönbergin toisen kamarisinfonian kantaesityksen.
Fredrik Svanbäck

| Henkilötiedot |
| --- | --- | --- | --- |
Syntymäaika: 12. toukokuuta 1979 (ikä 45)
Syntymäpaikka: Pietarsaari, Suomi
Pelipaikka: keskikenttäpelaaja
Pituus: 173 cm
Junioriseurat
1990–1997: Jaro
Seurat
| Vuodet | Seura | O | (M) |
| 1997–2004 | Jaro | 171 | (38) |
| 2005–2009 | Helsingborgs IF | 93 | (4) |
| 2008 | → Jaro (laina) | 6 | (0) |
| 2010–2013 | Landskrona BoIS | 107 | (8) |
| 2014 | Jaro | 29 | (0) |
| 2015 | Höganäs BK | 24 | (2) |
| 2016–2018 | Croatia Helsingborg KIF | 59 | (3) |
| 2019 | Kågeröds BoIF | 4 | (0) |
| 2020 | Croatia Helsingborg KIF | 9 | (0) |
| Yhteensä | Yhteensä | 502 | (55) |
Maajoukkue
| 2004–2008 | Suomi | 2 | (0) |
 Seurajoukkueuran tilastot kattavat vain kansalliset sarjat.
Fredrik Svanbäck (s. 12. toukokuuta 1979 Pietarsaari) on suomalainen uransa lopettanut jalkapalloilija. Hän oli pelipaikaltaan keskikenttäpelaaja.
Svanbäck edusti vuodet 1997–2004 FF Jaroa, jossa hän pelasi myös juniorivuotensa. Kaikkiaan hän pelasi Jarossa 171 ottelua. Kaudeksi 2005 hän siirtyi kahden vuoden sopimuksella Helsingborgiin Ruotsin pääsarjaan.
Helsingborgissa Svanbäck pelasi viisi kautta, mutta sai peliaikaa melko vaihtelevasti. Kaudella 2008 hän pelasi myös Jarossa kahdeksan ottelua lainalla. Kauden 2009 jälkeen Svanbäck jätti Helsingborgin. Hän teki marraskuussa 2009 2+1-vuotisen sopimuksen Ruotsin toiseksi korkeimmalla sarjatasolla eli Superettanissa pelaavan Landskrona BoIS:n kanssa. Allsvenskanissa Svanbäck ehti pelata 93 ottelua.,
Kauden 2013 päätteeksi Landskrona ei enää tehnyt jatkosopimusta, jonka seurauksena Svanbäck päätyi kasvattajaseuraansa, Veikkausliigassa pelaavaan Jaroon.  Näin alkoi hänen kymmenes kautensa Jarossa ja Veikkausliigassa.
Svanbäck on pelannut kaksi ottelua Suomen A-maajoukkueessa, 1. joulukuuta 2004 Bahrainia vastaan ja 26. maaliskuuta 2008 Bulgariaa vastaan.
Aiheesta muualla

Svanbäck Ruotsin jalkapallosivustolla
Svanbäck Suomen Palloliiton sivustolla
Blechard Gustaf Jägerhorn

Blechard Gustaf Jägerhorn (af Spurila) (15. syyskuuta 1803 Mietoinen  – 2. helmikuuta 1879 Yläne) oli suomalainen juristi ja virka- ja valtiopäivämies.
Jägerhornin vanhemmat olivat tilanomistaja, sotaneuvos Reinhold Ernst Jägerhorn ja Eleonora Kristina Lybecker ja puoliso vuodesta 1837 Anna Helena Lovisa Schwenzon (k. 1900). Juristi, valtiopäivämies Reinhold Ernst Petter Jägerhorn oli heidän poikansa. Jägerhorn oli ylioppilas Turussa 1820 ja suoritti tuomarintutkinnon 1824, varatuomarin arvon hän sai 1832 ja kihlakunnantuomarin arvonimen 1837. Jägerhorn oli Turun hovioikeuden ylimääräinen notaari 1828, senaatin oikeusosaston ylimääräinen kopisti 1829, talousosaston ylimääräinen  kamarikirjuri 1832, prokuraattorintoimituskunnan kopisti 1833, valtiovaraintoimituskunnan kamarikirjuri 1838, kirkollistoimituskunnan kanslisti 1841, talousosaston anomusasiain kirjaaja 1845 ja kirkollistoimituskunnan protokollasihteeri 1852. Senaatin palveluksesta Jägerhorn erosi 1866. Hän oli samalla toiminut siviilivirkakunnan leski- ja orpokassan toisena kamreerina vuodesta 1844 ja päätullijohtokunnan asessorina vuodesta 1854 ja erosi myös molemmista mainituista tehtävistä 1866.
Jägerhorn oli aatelissäädyssä edustaja valtiopäivillä 1863–1864.
Bentley Rhythm Ace

Bentley Rhythm Ace on englantilainen elektronisen musiikin yhtye. Yhtyeen perustivat vuonna 1995 Birminghamissa entinen Pop Will Eat Itselfin jäsen Richard March ja Mike Stokes. Bentley Rhythm Ace julkaisi ensimmäisen albuminsa Bentley Rhythm Ace vuonna 1997. Albumi nousi Ison-Britannian albumilistan sijalle 13 big beat -singlehitin Bentley's Gonna Sort You Out siivittämänä. Yhtyeen toinen albumi, vuonna 2000 Parlophonelle levytetty For Your Ears Only ei onnistunut toistamaan edeltäjänsä suosiota ja jäi yhtyeen viimeiseksi levytykseksi.
Diskografia > Albumit

Bentley Rhythm Ace 1997
For Your Ears Only 2000
Diskografia > Singlet

"Bentleys Gonna Sort You Out!" (1996)
"Midlander (There Can Only Be One)" (1996)
"Bentleys Gonna Sort You Out!" / "Run on the Spot" (1997)
"Theme from Gutbuster" (2000)
"How'd I Do Dat???" (2000)
"Angel Face" (feat. Sophia Lolley) (2004)
Aiheesta muualla

Yhtyeen Myspace-sivut
Bernhard Clairvaux’lainen

| Pyhä Bernhard Clairvaux’lainen |
| --- | --- |

Henkilötiedot
Syntynyt: 1090 ehkä Fontaine-les-Dijon, Burgundi, Ranska
Kuollut: 20. elokuuta 1153 Clairvaux, Champagne, Ranska
Kansalaisuus:  ranskalainen
Ammatti:  apotti
Arvonimi: Kirkonopettaja
Vanhemmat:  Tescelin ja Aleth
Muut tiedot
Lempinimet:  Doctor Mellifluus (suloinen tohtori)
Pyhä Bernhard Clairvaux’lainen O. Cist (myös Bernard; 1090 mahdollisesti Fontaine-les-Dijon – 20. elokuuta 1153 Clairvaux) oli roomalaiskatolinen ranskalainen ja sisterssiläinen munkki, apotti, pyhimys, mystikko ja kirkonopettaja.
Pyhää Bernhardia kunnioitetaan mehiläisten kasvattajien, kynttilöiden valmistajien, vahan sulattajien, Gibraltarin ja Cambridgen Queens' Collegen suojeluspyhimyksenä. Pyhimyksen tunnuksia ovat esimerkiksi mehiläispesä, mehiläiset, kolme mitraa kirjan päällä, valkoinen koira, kahlehdittu paha henki, sekä kirja. Hänet kuvataan usein Neitsyt Mariasta näyn saavana sisterssiläisenä, sisterssiläisenä mehiläispesän kanssa, sisterssiläisenä kahlitun pahan hengen kanssa, sisterssiläisenä mitra luonaan maassa, sisterssiläisenä parveilevien mehiläisten kanssa, sisterssiläisenä valkoisen koiran kanssa ja sisterssiläisenä kirjoittaen ja katsoen Neitsyt Mariaa.
Paavi Aleksanteri III kanonisoi Bernhardin 18. tammikuuta 1174, paavi Pius VIII julisti hänet kirkonopettajaksi vuonna 1830 ja paavi Pius XII ylisti häntä nimityksellä doctor mellifluus ensyklikassa vuonna 1953.
Katolinen kirkko viettää hänen muistopäiväänsä 20. elokuuta eli päivänä, jona hän kuoli 63 vuoden iässä.